**oBike** on singaporelaislähtöinen yhteisöllisiä polkupyöräjärjestelmiä tarjoava yritys. Pyörissä on älylukko, jonka käyttäjä voi avata puhelimeen ladattavalla sovelluksella. Kaupunkipyörät ovat asemattomia, joten ne voidaan pysäköidä mille vain julkiselle pyörien pysäköintiin tarkoitetulle alueelle. Yhtiö käynnisti toimintansa tammikuussa 2017 ja on sittemmin laajentunut Taiwaniin, Malesiaan, Australiaan, Thaimaahan, Alankomaihin, Britanniaan ja Sveitsiin.

oBike, Putney Bridge Approach, Lontoo, heinäkuu 2017

Järjestelmä
-----------

oBikea käytetään älypuhelimeen ladattavan sovelluksen kautta. Käyttäjän tulee aluksi rekisteröityä käyttäjäksi ja maksaa pyörän panttimaksu. Sovelluksen avulla käyttäjä voi ottaa haluamansa pyörän käyttöön ja palauttaa sen matkan lopussa. Käyttäjää veloitetaan matka-ajan mukaan. Pyörä otetaan käyttöön skannaamalla pyörässä oleva QR-koodi tai syöttämällä pyörän numero sovellukseen. Käytön jälkeen käyttäjän tulee palauttaa pyörä julkiselle pyörien pysäköintiin tarkoitetulle paikalle. Pyörien väärinkäyttö (esim. väärinpysäköinti) johtaa korkeampiin matkahintoihin ja käyttäjä voidaan estää. 

oBiken aurinkoenergialla toimiva älylukko.

Toiminta-alueet
---------------

### Aasia

#### Singapore

oBike aloitti toimintansa Singaporessa 1000 polkupyörällä.  Kuukausi myöhemmin, yhteistyössä Singapore Land Transport Authorityn yhtiö järjesti pyörille tarkoitettuja pysäköintipaikkoja ympäri kaupunkia ja oBike julkaisi toimintansa koko laajuudessaan Singaporessa Huhtikuussa 2017. 

#### Taiwan

Taiwanissa oBike aloitti toimintansa huhtikuussa 2017. Kesäkuuhun 2017 mennessä toiminta on laajentanut kaupunkeihin Keelung, Uusi Taipei, Taipei, Hsinchu, Tainan ja Kaohsiung sekä maakuntiin Nantou city, Yilan, Hualien ja Taitung.

oBike-pyöriä, Taitung city, Taiwan
### Eurooppa

#### Alankomaat

Alankomaat oli ensimmäinen Euroopan maa, johon oBike laajeni. Rotterdam oli Hollannin kaupungeista ensimmäinen, johon yhtiö vei pyöränsä. Kaksi viikkoa myöhemmin palvelu julkaistiin Amsterdamissa. 

#### Sveitsi

oBike aloitti Sveitsin toimintansa Zürichissä 5 heinäkuuta 2017 tuomalla 350 polkupyörää kaupunkiin. Yhtiön Sveitsin tytäryhtiö on nimeltään oBike Swiss Ltd.

#### Iso-Britannia

Lontoossa oBike aloitti toimintansa 12. heinäkuuta 2017. Yhtiö aikoo tuoda lähitulevaisuudessa pyöriänsä myös muihin Britannian kaupunkeihin.

Lähteet
-------

1. ↑  Obike brings station-less hire bikes to London Cyclist. Viitattu 14 July 2017.
2. ↑  "Bike-sharing start-up oBike officially launches, to offer Tampines residents free one-month usage", The Straits Times, 13 April 2017. Luettu 13 July 2017.
3. ↑  "LTA rolls out bicycle parking zones", Channel News Asia, 28 March 2017. Luettu 14 July 2017. Archived from the original on 23 heinäkuu 2017.
4. ↑  "oBike to introduce points system that penalises 'ungracious' users", Channel News Asia, 13 April 2017. Luettu 17 July 2017. Archived from the original on 4 heinäkuu 2017.
5. ↑  "Concurrentiestrijd op deelfietsmarkt barst los in grote steden", de Volkskrant, 6 July 2017. Luettu 17 July 2017.
6. ↑  "Plötzlich hat Zürich einen mobilen Veloverleih", Tages-Anzeiger, 14 July 2017. Luettu 17 July 2017.
7. ↑  oBike is putting thousands of bikes on the streets of London | WIRED UK Wired.co.uk. Viitattu 14 July 2017.

Aiheesta muualla
----------------

*